सीबीआई ने कलमाड़ी के बैंक लॉकरों की तलाशी ली  
नई दिल्ली से आई सीबीआई की एक टीम ने राष्ट्रमंडल खेलों की आयोजन समिति के पूर्व अध्यक्ष सुरेश कलमाड़ी के कुछ बैंक लॉकरों की तलाशी ली।
नई दिल्ली से आई सीबीआई की एक टीम ने राष्ट्रमंडल खेलों की आयोजन समिति के पूर्व अध्यक्ष सुरेश कलमाड़ी के कुछ बैंक लॉकरों की तलाशी ली। कलमाड़ी के करीबी सूत्रों ने यह जानकारी दी।  बहरहाल, पुणे में सीबीआई कार्यालय के एक अधिकारी ने इस सूचना की न तो पुष्टि की और न इससे इनकार किया। अधिकारी ने कहा, हमें इसके बारे में नहीं मालूम। उन्होंने कहा, जांच चल रही है और दिल्ली की हमारी टीम स्वतंत्र तरीके से काम करती है। कलमाड़ी के एक करीबी ने बताया कि सीबीआई दिल्ली की टीम शहर में उन लॉकरों की तलाशी के लिए आई है जिन्हें बीते साल दिसंबर में छापे के दौरान सील कर दिया गया था।  तलाशी या संबंधित बैंकों के बारे में ब्योरा उपलब्ध नहीं हो पाया है।